Solidariteit stel baanbreker-app bekend - Solidariteit WêreldSolidariteit Wêreld
Tuis › Mediaverklarings › Solidariteit stel baanbreker-app bekend
Solidariteit stel baanbreker-app bekend
Die vakbond Solidariteit het onlangs sy splinternuwe en innoverende lidmaatskap-app bekendgestel. Dié app is die eerste van sy soort in die arbeidswêreld en het ten doel om Solidariteit-lede meer doeltreffend by te staan. Die baanbreker-app plaas die vakbond, wat nóú by sy lede betrokke is, in die palm van jou hand. Dit bied aan jou werkbare oplossings en hou jou op hoogte hou van sake van belang.
Volgens Jaco de Lange, afdelingshoof van lede-administrasie, is die app ʼn tegnologies gevorderde platform wat ʼn regstreekse kommunikasiekanaal tussen die vakbond en sy lede skep. “Dit is nou moontlik vir lede om lidmaatskapkaarte elektronies te bekom, navrae rakende die Beweging aan die vakbond te rig, vriende te verwys en altyd ingelig te wees,” het De Lange gesê.
De Lange sê verder dat dié gratis app Solidariteit se lede ook in staat stel om hul persoonlike inligting op ʼn gerieflike en vinnige manier op te dateer, en dit verskaf maklike toegang tot die vakbond se webtuiste, Twitter-platform en regsartikels. “Met hierdie app sit ons die mag letterlik terug in die lede se hande en dit beloof om ʼn veeleisende taak soos lidmaatskap-administrasie baie makliker en toegankliker te maak,” het De Lange beklemtoon.
Dié app is ʼn alles-in-een-platform en is nou beskikbaar om op jou slimfoon of tablet afgelaai te word.
Om die gratis Solidariteit-lidmaatskap-app af te laai, klik hier.
Vir werkbare oplossings en beskerming in die werkplek sluit aan by Solidariteit, klik hier.
Solidariteit eis dat voormalige Aurora werknemers nou ná 8 jaar betaal word
Die vakbond Solidariteit het vandag ʼn skrywe aan die gesamentlike likwidateurs van Aurora Empowerment Systems gerig waarin hy sy ongelukkigheid oor die vertraging in die uitbetaling aan Solidariteit-lede en ander voormalige Aurora-werkers uitspreek. Volgens Gideon du Plessis, hoofsekretaris van Solidariteit, het die werknemers al meer as ʼn jaar gelede hul ... Lees meer
1 2 3 … 739 Volgende »